Флариса Мусина

Флариса Мусина  (1956 ел, БАССР‑ның Иглин районының Түбәнге Ләмәз авылы) ― югары квалификацияле терапевт. Медицина фәннәре кандидаты. «Башкортстан Республикасының сәламәтлек саклау отличнигы».

 Биографиясе 
Флариса Сабирҗан кызы Мусина 1956 елда БАССР‑ның Иглин районы Түбәнге Ләмәз авылында туган. Сигезенче сыйныфны гел "бишле"гә генә тәмамлаганнан соң, имтихансыз Уфаның 1-нче медицина училищесына, аннары институтка укырга керә.

1987 елда Башкорт дәүләт медицина институтын тамамлаганнан соң Уфаның Хезмәт гигиенасы һәм профессиональ авырулар фәнни тикшеренүләр институтында эшли башлый. Профессиональ чирләр, терапия буенча махсуслаша. «Формирование сосудистого гипотонического синдрома при длительном контакте с нитроэфирами» темасына кандидатлык диссертациясен язып, шул юнәлеш буенча Санкт-Петербургта, Мәскәүдә белемен камилләштерә.

1990 елда Башкорт дәүләт медицина институтына гыйльми хезмәткәр булып күчә. Бер елдан соң эчке авырулар кафедрасы ассистенты итеп тәгаенләнә. Анда 2003 елга кадәр эшли. Кафедра ассистенты буларак, 18-нче шәһәр клиник хастаханәсенең 3-нче терапия бүлегендә дәвалау эше алып бара (авырулар палатасы өчен җавап бирә, 18-нче поликлиникада һәм стационарда чирлеләргә консультация бирә). 2003 елның февраленнән әлеге вакытка кадәр Башкорт дәүләт медицина университеты күчемсез милек институтында ашыгыч ярдәм һәм һәлакәтләр медицинасы кафедрасы доценты булып эшли. Хирургия бүлегендә һәм 18-нче шәһәр клиник хастаханәсенең төбәк бүлекчәсендә чирлеләр өчен җаваплы. Гомуми медицина стажы 34 ел, табиб стажы 22 елЭнциклопедия ИЗВЕСТНЫЕ УЧЕНЫЕ .

Кафедрада уку-укыту бүлеге мөдире вазыйфасын башкара, терапиядә кичектергесез хәл буенча курсантлар белән лекцияләр, практик һәм семинар дәресләре үткәрә. Ф. С. Мусина тарафыннан интерннар, ашыгыч медицина ярдәме табиплары өчен эш программалары, ситуация мәсьәләләре, уку фильмнары, тематик стендлар әзерләнгән. Дәресләрдә курсантларның практик күнекмәләрне үзләштерүенә аерым игътибар билгели.

Педагогик эшчәнлеге белән беррәттән Ф. С. Мусина дәвалау һәм консультатив эшне уңышлы алып бара, хирургия бүлеге белән җитәкчелек итә, гомуми тикшерүләр, консультацияләр, консилиумнар, клиник һәм клиник-анатомик конференцияләр үткәрә, шәһәрнең сәламәтлек саклау һәм Башкортстан Сәламәтлек саклау министрлыклары комиссияләрендә тикшерү карау буенча эшли, консультация һәм дәвалау ярдәме күрсәтү өчен Башкортстан Республикасы  дәвалау-профилактика оешмаларына бара. БДМУ-ның сертификация комиссиясе һәм Башкортстан Сәламәтлек саклау министрлыгының аттестация комиссиясе әгъзасы булып тора.

Уку, дәвалау, фәнни эш белән беррәттән кафедраның, университетның җәмәгать тормышында актив катнаша, кафедраның уку бүлеге мөдире, «Башкортстан» дәүләт телерадиокомпаниясенең штаттан тыш хезмәткәре булып тора.

 Мактаулы исемнәре һәм бүләкләре 

 БДМУ-ның Мактау грамотасы,
 Уфа шәһәре шәһәр округының Мактау грамотасы,
 «Башкортстан Республикасының Сәламәтлек саклау отличнигы»
 Уңышлы хезмәте «Русиянең күренекле галимнәре» сертификаты белән бәяләнгән.

 Искәрмәләр 

 Сылтамалар 

 Энциклопедия ИЗВЕСТНЫЕ УЧЕНЫЕ 
 Сәламәтлек йөздә чагыла 
Төркем:Башкорт дәүләт медицина университетын тәмамлаучылар
Төркем:Медицина фәннәре кандидатлары
Төркем:Әлифба буенча шәхесләр
Төркем:Иглин районында туганнар
Төркем:1956 елда туганнар